Indiecat - Música en català: de desembre 2011\nExcel·lent conjunció numerològica per a Guillamino, d’ara endavant conegut com el músic de les 12 cares. La seva versatilitat a prova de bombes quedarà palesa durant tot aquest any amb una sèrie de llançaments mensuals, el dia 12 de cada mes.\nEn què consistiran aquests llançaments? Doncs tindran les formes més diverses (des d’un single a un elapé sencer de remescles) i sobretot la màxima transversalitat musical. Si Guillamino sempre s’ha caracteritzat per treballar sense complexos els gèneres més diversos, ara ho arrodonirà amb una nòmina de col·laboradors arribats dels llocs musicals i geogràfics més diversos.\nPublicat per Indiecat a 9:44 Cap comentari:\nFa poc més de dos anys Gerard Armengol enllestia unes cançons a la seva habitació. Era la llavor d'El Gran Amant, un projecte de pop casolà i lluminós, en què participen noms tan destacats del pop indie mallorquí, com Pep Toni Ferrer (Oliva Trencada), Jordi Herrera (Satellites, Marzipan Man), en un quartet que completa Manu Mielniezuk. Aquest octubre ha sortit el seu àlbum de debut al mercat, titulat simbòlicament El primer disc, que la banda presentarà a Sa Possessió de Son Rossinyol dissabte en companyia dels valencians Senior & El Cor Brutal.\nEl debut s'enregistrà en tres dies "per transmetre una sensació de frescor" el setembre de l'any passat a Favela Estudios. Després, els músics s'agafaren temps per afegir-hi detalls, amb l'objectiu de "donar un caràcter i una identitat al disc", i aconseguir un "mosaic" sonor de pop independent. Talking Heads, El Niño Gusano, Primos i Astrud han estat algunes referències per donar forma al so d'El Gran Amant. "No els volem imitar, però sí que són una mena de documentació enèrgica que portam dins", explica Armengol.\nLes lletres d'El primer disc tampoc no deixen indiferent. En aquest debut, les referències al cinema i a les icones pop dels anys 80 i 90 de cançons, com "Twin Peaks", "King Kong" i "Freddy Krueger", es mesclen fàcilment amb expressions extretes de la cultura popular mallorquina. "Supòs que és un disc introvertit i intimista i això ha fet que a les lletres sortissin coses de la infància que han marcat molt la meva generació", admet el cantant.\nPublicat per Indiecat a 10:25 Cap comentari:\nAmb un so cru i contundent, el grup català d'Ampostaa Purkinje es presenta amb el seu primer disc, Bukkake Social. Són tretze cançons que juguen amb diferents matisos del rock, però sempre mantenint aquesta acidesa que només pot donar l'òptica punk, la xispa inicial del grup. De temes molt diversos, amb mala òstia i cantades en català, les tretze cançons que formen Bukkake Social són la primera referència d'un grup que té la seva essència en el directe amb concerts plens d'energia, mala llet, desfogueig, bogeria, interacció amb el públic i també bon rotllo.\nAquí podeu baixar-vos 'Bukkake Social', el seu primer disc, sempre, per suposat, per voluntat del grup:\nPublicat per Indiecat a 11:36 Cap comentari:\nMorgan neix a l´agost de l´any passat quan la gravació d´una primera demo titulada Impossible, serveix perque Jordi Castillo i Marc E. Castro comencin a treballar en una mitja dotzena llarga de temes que conformaran el seu primer cd llarg . S´espera l´entrada a l´estudi per el 15 de gener, i la seva publicació a finals de febrer, en aquest camí, es produeixen una mena de pre-tapes, unes guies mestre per anar definits a l´estudi i per provar sonoritats i ambients amb els que treballar, les ganes de mostrar el camí escollit, els fa autoproduir aquest EP urgent, de títol Granate (2011), i tancar la alineació del grup de forma definitiva amb Òscar al baix i Vio Tello a les tecles, ampliant les possibilitats sonores molt més enllà. Tots els components del grup de Barcelona porten una vida (la mitja d´edat del grup es situa a sobre dels trenta) movent-se per l´escena local amb menor o major fortuna. Morgan es troba en negociacions amb el segell Picap per a que comercialitzen el seu treball. Un grup amb molt bones maneres.\nPublicat per Indiecat a 11:54 1 comentari:\nEl Petit de Cal Eril tanquen la gira i es prenen el 2012 de descans\nEl Petit de Cal Eril, que enguany han guanyat el Premi de la Música Catalana en la categoria tradicional-folk, han tancat aquest divendres a la nit al Cafè del Teatre de Lleida la gira del seu tercer disc, Vol i dol –amb Roger Mas de convidat especial. Després d'un any intens d'actuacions que els han dut arreu de Catalunya, a Madrid o a Belgrad, Joan Pons i la resta de la banda fan una parada per descansar i per agafar forces de cara a preparar el quart disc, això sí, no abans del 2013. Pons ha explicat que la seva discogràfica, Bankrobber, fa 10 anys i ho celebren, entre d'altres, traient a la venda el primer treball inèdit de Pons, Per què es grillen les patates?, en una edició especial limitada en format vinil.Tot i que amb el segon disc, I les sargantanes al sol, El Petit de Cal Eril ja havien ofert diversos concerts, aquest tercer ha sigut més intens. "Ha sigut un any diferent i molt intents, no hi estàvem acostumats", explica Pons. "Ha anat molt bé, hem fet molts concerts però ara tinc ganes de parar, també", reconeix. "El 2012 no tinc intenció de fer res amb El Petit", assegura, per tant els seus seguidors hauran d'esperar fins al 2013 per tornar-lo a veure sobre els escenaris amb un nou disc.\nJoan Masdéu tanca la gira Casa Murada 2011 amb 40 concerts\nEl proper dimarts 27 de desembre Joan Masdéu farà el concert que posarà punt i final a la gira Casa Murada 2011. Un total de quaranta directes per la geografia catalana des que va publicar el seu primer disc en solitari a principis d’any. Serà a l’Espai Jove Kesse de Tarragona (c/ St. Antoni Maria Claret, 12) a les 21:30. Gratuït. Durant el proper 2012 Joan Masdéu continuarà els directes de Casa Murada i, paral.lelament, començarà a preparar el seu nou disc d’estudi.\nPublicat per Indiecat a 17:32 1 comentari:\nEls Surfing Sirles roden presentant "Romaní, semen i sang"\nEls Surfing Sirles presenten finalment a Barcelona el seu nou disc, “Romaní, semen i sang”. Serà el 5 de gener, en plena nit de Reis, a la sala Sidecar, que presenta les característiques ideals per acollir una actuació incendiària com les dels Surfing Sirles. “Montseny”, “Taxista”, “Peatge” i la resta d’himnes del nou disc retrunyiran al soterrani de la plaça Reial!\nEls Surfing Sirles són Xavi Garcia (bateria), Martí Sales (guitarra i veu), Guillem Caballero (teclat i veu) i Oriol Caballero (guitarra).\nAbans del Sidecar, els Sirles actuen a:\n22/12 La Nucia – Rumble\n23/12 Alcoi – Factory\nROMANÍ, SEMEN I SANG\n5 de gener, 22h00\nEntrada anticipada (Atrápalo): 6 euros\nPublicat per Indiecat a 18:57 Cap comentari:\nHui es presenta "Rap rural", dels mallorquins Swing i Valtònyc\nSwing i Valtònyc, aquestos son els noms artístics triats per dos MCs de Mallorca que, després de recórrer part de la seua carrera en solitari, decideixen aventurar-se junts i sorprendre’ns amb “Rap Rural”, el primer disc de rap en Mallorquí: una de les propostes més originals d’aquest any en el terreny del hip hop i la música urbana, o millor dit, rural.\nSota el nom de “Rap Rural” s’amaguen els deu temes que ens mostren l’essència més ambiciosa del Hip Hop, un disc potent amb bases que van des del Folk al Jazz i amb lletres que reivindiquen l’ús del mallorquí com a llengua d’expressió. Un disc carregat de líriques que ens traslladen a l’illa de Mallorca, on podem observar el seus paisatges, municipis i històries quotidianes\nHui a les 11h. tindrà lloc la roda de premsa de presentació del disc, serà a Can Alcover (C/ Sant Alonson, 24. Palma, Mallorca). La presentació comptarà amb la participació de Tomeu Martí (Obra Cultural Balear), Carme Sánchez (Joves de Mallorca per la llengua) i com no la presencia dels dos creadors d’aquest projecte musical, Swing i Valtònyc. Una bona ocasió per a aventurar-se en eixes melodies i ritmes, i conèixer més d’aquesta revolució, d’aquest Rap rural.\nPublicat per Indiecat a 10:09 Cap comentari:\nParlava fa poc dels productors i del salt qualitatiu que poden aportar als grups. És el cas dels xixonencs Mugroman que han signat enguany amb Jesús Rovira (baixista de Lax’n’Busto) un disc més que notable. El repte no era fàcil perquè «els mugrons» estaven capficats sense saber-ho (o voler-ho) dins d’eixe calaix de formacions de rock i ska amb dolçaines, sorgides a l’estel d’Obrint Pas. Ara, ha quedat clar que la seua aposta guitarrera comença a allunyar-los del fenòmen, encara que perduren els instruments de vent com a motivadors de tornades o reforçadors de «riffs». Pel que fa als temes –i coneixedors que Rovira ha estat el responsable de les cançons més trencadores i de major èxit dels Lax– era d’esperar que el productor deixara la seua petjada en Mugroman, basada en acurades melodies i arranjaments de guitarra.\nEl disc és un gran tobogan hard-rock. De lletres d’estima, de preocupacions, d’experiències viscudes al seu poble, de gran optimisme i emocions. Per destacar un tema, dels molts que convidaria a escoltar, apunte «Estic Viu»; apenes tres minuts per redescobrir el grup amb la presència de Pol Fuentes, cantant dels Rosa de Luxemburg.\n«Volem més» és un bon regal per fer al Nadal, que ajudarà a Mugroman a refer-se després d’haver perdut en un robatori tot el material del grup (guitarres, «amplis», bateria...). Un drama de més de 30.000 euros de mal.\nPublicat per Vicent Xavier Contrí a Levante-EMV\nPublicat per Indiecat a 9:52 Cap comentari:\nArthur Caravan actuarà al Col·legi Lluís Vives de València\nEls alcoians Arthur Caravan presentaran el pròxim dijous 22 de desembre a les 20 hores al Col·legi Major Lluís Vives de València el seu darrer disc, Atles enharmònic. La entrada és gratuïta i podeu consultar més informació ací. A més, ja podeu escolar el nou disc de la banda, un dels millors d'aquest any de la música en català, a través del seu bandcamp. No falteu!\nPublicat per Indiecat a 11:23 Cap comentari:\nCinquanta anys de la Nova Cançó - Els inicis (1959-1962)\nEl gener de 1959, Germinabit, circular de la Unió Escolania de Montserrat, publicava un article de l'advocat Lluís Serrahima titulat Ens calen cançons d'ara. Al règim franquista no li va fer cap por perquè es tractava d'una petita revista de difusió molt limitada; però és aprofitant aquesta plataforma que Josep Benet suggereix a Lluís Serrahima de fer un article sobre la conveniència de cantar cançons actuals en català:\n« Hem de cantar cançons però nostres i fetes ara […] és greu que no se'n facin de noves, jo almenys no n'he sentides. Podem atribuir-ho a les circumstàncies, però de cançons se'n poden fer de moltes menes i maneres, a més, aquestes circumstàncies no poden per elles mateixes, privar un poble de les seves cançons. És precisament en moments difícils que han nascut gran nombre de cançons, de les boniques, aquelles que els pobles han transformat en una mena d'oració col·lectiva […] Es tracta, doncs, que surtin cançons d'aquest moment nostre […] Què fan els músics que ara són joves? […] Us imagineu si com a França tinguéssim aquesta mena de trobadors com són els 'chansoniers' que anessin pels pobles i per tot el país cantant cançons nostres? […] Però, no vull ésser massa optimista. Potser amb el temps ho aconseguirem. »\nTanmateix, el naixement de la Nova Cançó va ser més complex: el mateix 1959, des del País Valencià, Raimon, que ni ha llegit l'article ni sap res de les reunions on setmanalment Miquel Porter i Lluís Serrahima comencen a escriure cançons, va aprofitar un viatge d'acompanyant amb moto entre el seu poble, Xàtiva, i València per donar forma a la seva primera cançó: Al vent.\nEl gener de 1961Miquel Porter va editar uns fulls amb sis cançons noves, el febrer del mateix any Josep Tremoleda va organitzar dues matinals de ball i a partir de 1961 es produeixen els concerts inicials d'Els Setze Jutges al Centre Lleidatà de Barcelona.En poc més d'un any es van bastir les bases sobre les quals es va sustentar la Nova Cançó. Els Setze Jutges van anar acollint nous intèrprets fins arribar al nombre que els donava el nom.\nPublicat per Indiecat a 10:55 Cap comentari:\nCompte enrere per a col·laborar en el projecte "Revolutum"\nEl projecte de Xavier Morant i Abraham Rivas "Revolutum" va vent en popa,i en uns dies ja porten mig pressupost aconseguit, ara es troba a la recta final, és per això que demanem la vostra ajuda i la vostra aportació. Podeu col·laborar entrant a la pàgina de Verkami, la plataforma de crwofunding més important del estat. Xavier Morant i Abraham Rivas son els dos artistes i creadors del projecte “Revolutum”, un disc amb 13 cançons on podem trobar-nos estils com cançó d'autor, pop o rock. Un àlbum que ja està disponible en versió digital i on han col·laborat Maribel Crespo, Nora Pastor, Òscar Briz, Virginia Segher i un bon grapat d'artistes que han volgut acompanyar-los. Els seus seguidors podeu ara convertint-se també en els seus mecenes.\nLink projecte "Revolutum" de Xavier Morant i Abraham Rivas - Verkami\nPublicat per Indiecat a 13:20 Cap comentari:\nA estes hores està començant el concert de Raimon al Teatre de l’Aliança del Poble Nou. Si encara teniu ocasió, arrimeu-vos. En aquest mateix escenari va fer el seu primer recital sol a Barcelona ara fa 45 anys. Serà l’últim concert d’aquest any 2011 a Barcelona on ha presentat, amb un gran èxit de crítica i de públic, el seu últim CD “Rellotge d’emocions” al Teatre Tivoli i al Liceu\nPublicat per Indiecat a 21:02 Cap comentari:\nAspencat arriba a les 10.000 descàrregues amb "Naixen Primaveres" i grava nou treball\nAspencat està d’enhorabona. “Naixen Primaveres” el seu segon treball d’estudi ha superat les 10.000 descàrregues des de la seua pàgina web: www.aspencat.org. Per celebrar-ho, la banda de la Marina Alta tornarà a entrar a l’estudi de gravació hui per enregistrar un nou treball, que contindrà dos cançons noves a més d’un recull d’alguns dels temes del “Naixen Primaveres” interpretats i remesclats per amics de la talla de Feliu Ventura, Carles Biano (Orxata Sound System) i Marti Plan B, entre altres.\nAmb la publicació d’aquest nou treball Aspencat pretén posar la guinda al pastís que ha estat aquesta gira 2011, que va concloure al novembre passat, i que els ha portat a realitzar 34 concerts per tota la geografia de parla catalana així com també a fer alguna parada internacional. Per al 2012 el grup valencià ens promet una gira carregada de sorpreses amb l’evolució natural d’un directe ja de per si carregat d’energia i dinamisme que s’ha convertit en un dels més contundents del panorama musical valencià.\nPort Bo i Nina presentaren aquesta setmana “A prop del Mar”a la sala d’àmbit Cultural del Corte Inglés de Portal de l’Àngel (Barcelona). “A prop del mar” és l’últim treball que ens presenta el grup d’Havaneres Port Bo conjuntament amb la gran veu de Nina. Es tracta d’un disc diferent, possiblement el millor disc d’havaneres editat fins ara, un enregistrament que agradarà tan als seguidors incondicionals de l’havanera, com els propis de cada un dels artistes.\nPublicat per Indiecat a 9:30 Cap comentari:\nEls Pulpopop et volen desitjar bon nadal i per això et regalen una nadala anomenada "El tortell del rei" (decarréga-la fent click aquí). Descobreix en el video que apareix a continuació a la banda amb carro recorrent els passadissos del supermercat entre "vius dopats d'opi" i àvids de consumisme nadalenc. A més, han contat amb la col·laboració espontània, segons afirma el grup català, del gran humorista Miguel Noguera. "No el coneixíem d'abans, passava per allí", afirmen els Pulpopop. "Que els reis us siguen generosos i alerta amb la fava del tortell!!".\nPublicat per Indiecat a 20:06 Cap comentari:\nNo sempre que sumem bagatge musical i bon productor significa que en el futur parlarem d´un disc perfecte. En el cas de l´aposta de Senior i el Cor Brutal amb Rau?l Fernández (Refree) –en la producció– es pot assegurar que els matisos, eixos petits detalls que de vegades semblen secundaris, serveixen per convertir algunes bones cançons en molt bones cançons.\nEn aquest segon treball del projecte que lidera Miquel Àngel Landete hi ha exemples que conviden a submergir-te entre auriculars per a gaudir de les sensacions del soroll d´un projector de cinema, mentre una veu trencada per la gola és capaç de transportar-te per uns segons imaginaris a un sofà perdut, rebecat entre records i esperant el canvi de rumb en una relació (El Bon any). També hi ha espais per interpretar la lletra (Gran) i riure´s dels «magnes» personatges de la nostra societat. Aquells que passen per les banquetes dels tribunals igual de ràpids que inauguren projectes impossibles.\nSi t´agrada la música a contratemps, de guitarres amb so de caixa i sabors «dylanians», Senior no et defraudarà. Si odies la música d´arrel americana (la que sorgeix dels ullals del cabdalosos rius iankis, de cors d´esglèsia inclosos) agafa la part més pop rock del disc i balla amb les guitarres (A Tremolar!) i els jocs rítmics (La Sort dormida). Hi ha per a tots. Ho sap el públic que estigué dissabte a la nit en la presentació del disc al Micalet.\nPublicat per Indiecat a 9:09 Cap comentari:\nUn històric de la lamentablement poc valorada escena de la música laietana, el guitarrista Emili Baleriola, presenta el disc Emili Baleriola Jazz Rock Trio (Picap), un compendi de temes propis i clàssics com Donna Lee o Giant Steps, executats amb delicadesa i bon gust, en les antípodes de l'exhibicionisme. Company de viatge de Carles Benavent en bandes com Crac o Màquina!, acompanyant de Jaume Sisa i Albert Pla, Baleriola és un músic imprescindible per a comprendre l'evolució de la música creativa en el nostre país, des de començaments dels setanta fins avui. Un intèrpret de primera que desplegarà tot la seua saber fer en el Jamboree (Barcelona).\nHui, a partir de les 23 hores. Taquilla: 12€ | Web: 10€\nPublicat per Indiecat a 9:04 Cap comentari:\nTres membres de Bizarre i un de La Gran Aventura han format Inventors, un nou grup que publica els seus treballs amb Música Global Discogràfica. Açò diuen d'ells mateix: "Arrenquem un nou projecte. Nou? Bé, de fet no ho és del tot, perquè tots nosaltres portem uns quants anyets sobre els escenaris. Però sí que és cert que mai abans no havíem tingut una sensació com aquesta, la de tenir via lliure per poder fer les cançons que realment ens ve de gust fer. Es sol dir que tot grup ha de tenir el seu so, que ha de ser diferent. No sabem si aquest és el nostre cas, però el que sí podeu estar segurs és que serà un projecte honest. Tots tenim grups que ens han marcat. Diguem-li referents o diguem-li ídols. I és que d’això es tracta, d’homenatjar els mestres. No us sorprengueu si en escoltar-nos trobeu flaires de Nirvana o, fins i tot, de Depeche Mode. Alguns ens podríeu dir que en el fons som una colla d’egoistes perquè només volem fer música per treure fora els neguits, les pors, les alegries. En resum, fer música com a teràpia. Doncs potser teniu raó, perquè el que està clar és que aquest projecte és una realitat buscada des de feia molt de temps. I a partir d’ara la volem compartir amb vosaltres!"\nPublicat per Indiecat a 13:07 2 comentaris:\nEl grup Subverssia va rebre esta setmana el Premi al Millor Tema en valencià del 10è concurs Castelló en Viu, organitzat per la regidoria de Joventut de l'Ajuntament de Castelló amb el patrocini de la Universitat Jaume I. En l'acte de lliurament, el grup va agrair el premi, dotat amb tres-cents euros i, sobretot, la convocatòria del concurs perquè “suposa un reconeixement als grups que cantem en valencià”.\nEls membres de Subverssia, Xavi Felip (veu), Javier Gómez (guitarra), Enric Redón (baix) iDiego Climent (bateria), també van recalcar que a Castelló actualment “hi ha una cantera musical molt important”, però que és molt difícil que progressen perquè “tocar en directe és molt poc accesible”.\nSobre el seu estil musical van especificar que partint del rock barregen estils com el metal, el funky, i el hardcore, cosa que dona un resultat “molt alternatiu”. Sovint han sigut qualificats com un grup de rap, però van matisar que “deu ser un efecte secundari per la forma de cantar perquè ni eixe és el nostre objectiu, ni ens sentim influïts pel rap”. Els altres dos guardons del certament van recaure en The Last Bant i en Maculy Cookin.\nPublicat per Indiecat a 11:19 Cap comentari:\nL'editorial Cossetània Edicions i el grup Enderrock han publicat 'Antònia Font. Robots innocents', que repassa la trajectòria de la banda de pop català des de la publicació del seu primer treball l'any 1998. El llibre és obra de Joaquim Vilarnau, Helena Morén, Jordi Novell i Lluís Gendrau i recull els detalls més importants de la seva carrera i les claus de l'èxit obtingut, amb les fotografies més representatives, i una entrevista als integrants de la banda. A més, s'hi poden trobar les opinions de Miqui Puig, Sisa, Sebastià Alzamora i fins i tot de la mateixa Antònia Font, "musa" del grup, i els acords d'algunes cançons.\nAntònia Font ha rebut dues vegades el premi Puig Porret pels discs 'Alegria' (2002) i 'Lamparetes' (2011), a més d'altres reconeixements. Les referències a l'univers, al ciberespai, a robots i a altres éssers poc corrents que apareixen a moltes de les seves cançons fan pensar en un significat ocult i aporten dosis de misteri a l'imaginari del grup, però, segons l'escriptor Sebastià Alzamora al llibre, tan sols descriuen la seva realitat.\nPublicat per Indiecat a 12:43 Cap comentari:\nAutòmats llança Antàntida, el primer single de "Les Revelacions Microscòpiques"\nPublicat per Indiecat a 19:36 Cap comentari:\nConeix els artistes que col·laboren al Disc de La Marató 2011\nAquest és el vintè any de La Marató de TV3 i, per celebrar-ho, el disc tindrà també 20 cançons. El diumenge 11 de desembre serà l’únic dia que el disc es posarà a la venda amb la premsa del país. Com en cada edició, hi ha artistes de tots els àmbits, que donen sentit i veu a les cançons. Cal destacar-los a tots, i d’una manera especial aquells que han cantat per primera vegada en català com Raphael, Malú, Ana Torroja, Melendi, Salsa de Reyes, Andrea Motis & Joan Chamorro Group i The Pepper Potts.\nLes produccions i mescles musicals van a càrrec de Grabaciones Silvestres, Ten Productions i Aurha Studios. Són 16 cançons i la sintonia de La Marató, una partitura original que ens va llegar Josep M. Bardagí, i que aquest any rep el tractament dels productors Toni i Xasqui Ten. Una gran novetat és la participació del cor de l’Escolania de Montserrat que ha enregistrat per primera vegada una cançó de gènere pop, juntament amb Sergio Dalma i el cor de la Capella de Música de Montserrat al mateix monestir. A més, serà la banda sonora de l’espot de La Marató de TV3 que té com a eslògan: “Quan acaba una vida, en comencen sis”.\nTambé destaca la cançó col·lectiva titulada “Teixit humà”, que s’ha compost a partir del projecte Banc de Sons. Tothom ha tingut la possibilitat de participar-hi aportant lletres i músiques, i hi han col·laborat més de mil persones. La producció musical va a càrrec de Marc Parrot, els germans Toni i Txasqui Ten i Jordi Cubino. La recaptació que s’obtindrà aquest any es destinarà al finançament de projectes de recerca biomèdica d’excel·lència sobre trasplantaments i regeneració d’òrgans i teixits.\nTavernes de la Valldigna acull el Festivern amb Obrint Pas i La Raíz\nJa teniu plans per a cap d'any? Què us semblen dos dies de diversió i bona música per tan sols vint euros? Tavernes de la Valldigna acollirà aquest any, els dies 30 i 31 de desembre, un Festivern que s'ha reforçat considerablement respecte els nadals de 2010 i que comptarà amb un cartell envejable en dos dies plens d'actuacions musicals. Els assistents que ho desitgen podran acampar aquest any i l'organització oferirà sopars populars per celebrar l'arribada del nou any. Ja el divendres 30 es viuran els primers concerts a la Casa de la Cultura i per tan sols tres euros amb les actuacions de Feliu Ventura (qui presentarà el seu darrer disc, Música i lletres, després de diversos anys de silenci discogràfic) i Arthur Caravan, amb la seua obra Si t'arriba el dematí. Més tard se celebrarà la festa presentació del Pub La Bombonera amb entrada lliure i les actuacions de Voltor, Atzembla i Termofrigidus. L'aforament al recinte és limitat.\nL'endemà, el dia gran del festival començarà de matí amb l'actuació del col·lectiu Compartir Dóna Gustet, que presentaran el projecte de la pel·lícula Arròs Movie a la Casa de Cultura. I ja de vesprada, la traca final. A les 19.30 hores s'obrirà el pavelló on actuarà Arrap amb el seu rap valencià de metxa ràpida. Tot seguit el mític grup de Tavernes de la Valldigna Panoràmix just abans de les tradicionals campanades que, com també és tradicional, les retransmetrà el Conill Merut amb la Xaranga Aigua Bruta.\nAmb l'eufòria del nou any al cos, el pavelló de Tavernes tremolarà amb el festival que ens preparen la New York Ska Jazz Ensemble, La Raíz, Obrint Pas i La Pegatina. Una autèntica explosió de festa i música que acabarà amb els potents djs Panxo i Plan B.\nEl Petit de Cal Eril: últims concerts de la gira “Vol i dol”\nDesprés d’un any intens d’actuacions, El Petit de Cal Eril acomiada aquest desembre la gira del disc “Vol i dol”. Seran els darrers concerts abans d’entrar en un període de letàrgia que Joan Pons i la resta de la banda dedicaran a impulsar nous i emocionants projectes.\nAquests són els últims concerts:\n13/12 Madrid – Teatro Lara (Conciertos Sublimes)\n14/12 Barcelona – Heliogàbal SOLD OUT\n15/12 Barcelona – Heliogàbal SOLD OUT\nPer respondre grans preguntes n’hi ha prou, a vegades, amb una cançó. Amb un sentit gairebé religiós, El Petit de Cal Eril furga el moll de l’os de les emocions més íntimament humanes i se’n surt amb l’equilibri just de nostàlgia i optimisme, de serenitat i d’esperança. El seu nou disc, “Vol i dol”, combina esperit folk, gotes de psicodèlia i sobretot un segell propi, potser per l’optimisme rural, l’olor de xiclet i el siroll de tractors d'aquesta Segarra on va néixer Joan Pons, veu i ànima del grup.\nPep Guardiola canta en un llibre-disc de tribut a Martí i Pol\nL'entrenador del Barça, Pep Guardiola, participarà en el llibre d'homenatge a Miquel Martí i Pol Tribut de sorra i fulles de l'Editorial Mediterrània. La presentació del volum, a càrrec del fotògraf Àlex Carmona i l'estudiant de Filologia de Santpedor Maria Dolça Manubens, i amb pròleg de Lluís Llach, es farà el 20 de desembre a la Sala Monasterio de Barcelona. "Es tracta d'un humil homenatge a un dels grans poetes catalans del segle XX", diuen els autors. El llibre inclou un recull de catorze poemes de Martí i Pol musicats per diferents grups i músics, exclusivament per a aquest Tribut de sorra i fulles, amb les fotografies preses durant l'enregistrament del CD.\nEls músics que hi participen són: Avel·lina, L’Hi, Strombers, Santi Careta i Rosa Cadafalch, Dept, Projecte Bu, Toni Xuclà i Àlex Carmona, Jordi Montañez, Francesc Ribera "Titot", Miquel Coll i Jesús Cifuentes, Xerramequ, Sanjosex, Rosa-Luxemburg i Mokodude, i amb la participació estel·lar de Josep Guardiola. El videoclip amb el tema de l'entrenador del Barça s'estrenarà el 14 de desembre al web i a YouTube.\nPublicat per Indiecat a 12:58 Cap comentari:\nNou videoclip de Like a Gat, "No en tinc prou amb somiar"\nPublicat per Indiecat a 12:51 Cap comentari:\nAntídot publica "Se'm fica al cap" (Casafont Records, 2011)\nDos anys de sembra han produït una bona collita. La banda de ska Antídot acaba d’editar el seu primer llarga durada, un disc amb els tretze millors temes creats des que l’any 2009 va néixer la banda. Enregistrat per Ramon Pujol als Estudis Casafont (La Vall d’Ora, Solsonès) i sota el segell Casafont Records, Se'm fica al cap ha estat un projecte cuidat fins al més mínim detall amb l’objectiu de convertir-se en un dels referents de la nova generació de l'ska en català.\nCom ens indica el seu títol, Se’m fica al cap, la música irreverent d’Antídot arriba a les nostres orelles per quedar-s’hi. Aquests vuit joves berguedans han buscat lletres punyents (a excepció de tres temes instrumentals) i melodies enganxoses amb la missió de connectar més que mai amb el públic. Les idees han sorgit "en moments inesperats, com ara al bar, a casa, mentre assagem, veient les notícies o al vàter", afirmen aquests músics amb bon humor. El disc fou presentat oficialment el passat 26 de novembre a la Sala Stroika de Manresa, en un concert compartit amb Brams i Skàndol Públic. Ahí començà una gira que, durant el 2012, els durà per diferents municipis dels Països Catalans. El disc ja està a la venda a la botiga en línia de Casafont Records, a les plataformes digitals iTunes i Spotify, a les botigues Discos Revólver de Barcelona i Moby Disk Records de Girona i a diferents establiments de Berga.\nPublicat per Indiecat a 10:54 Cap comentari:\nJa pots inscriure't a la 13a Festival de Música de Vila-seca\nLa FiM de Vila-seca ha obert les seves inscripcions per a l'edició 2012, que romandran obertes fins a l'11 de gener a través d'aquesta pàgina web.\nLa 13a Fira de música de Vila-seca, que es celebrarà del 11 al 13 de maig del 2012, ha obert les incripcions a través de la seva pàgina web. S'hi pot inscriure qualsevol artista, de qualsevol estil i nacionalitat, amb un plantejament professional i amb ganes de donar a conèixer la seva proposta públicament.\nLa inscripció és gratuïta, ràpida, i es realitza online. El passat any més de 500 músics es van inscriure i més de 40 van actuar sobre els 6 escenaris (més les zones itinerants) de Vila-seca. Un total de 18.000 assistents van presenciar les diferents actuacions al llarg dels tres dies de Fira. Per a la seva 13a edició la FiM prepara novetats importants a nivell organitzatiu, garantint l'assistència de professionals i programadors d'arreu i prioritzant una programació diversa i representativa del panorama musical emergent. En el següent vídeo s'explica, molt sintèticament, quins són els passos a seguir per a qualsevol músic a l'hora d'inscriure's a la 13a FiM. L'objectiu final de la FiM és que aquesta informació arribi al màxim d'artistes possible.\nLes inscripcions es tanquen l'11 de gener del 2012 i els primers confirmat es donaran a conèixer al Febrer. Es poden realitzar en tres llengües diferents: català, castellà i anglés, tot i que l'idioma de les cançons interpretades pot ser qualsevol. Aquí tens els enllaços;\nAquí en català\nAquí en castellà\nAquí en anglès\nPublicat per Indiecat a 11:56 Cap comentari:\nLlotjacultural S.L. "els xirimiters de Castelló de la Ribera" és l'Emili Someño i el que ell representa. L'empresa naix per a ofertar tot el que té que vore amb la tradició festivalera valenciana, Són també una companyia de teatre, una productora discogràfica, una empresa de representació artística, etc... per a més informació visita la secció espectacles de la web. "En certa mesura m'he fusionat amb el vostre poble. Tinc darrer meu milers d'actuacions fetes, milers de kilòmetres fets, milers de anècdotes viscudes, milers de gents i amistats conegudes, i sé que no sóc el millor. Crec que toque amb el cor de la mateixa manera que senc el poble al meu cor. El meu desig i la meua pretenció és el de continuar tocant i fent festa a tots el pobles valencians fins el darrer dels meus dies".\nEmili Someño té tota la seua discografia en descàrrega directa.\nPublicat per Indiecat a 14:26 Cap comentari:\nPublicat per Indiecat a 10:51 Cap comentari:\nDescarrega la discografia del xirimiter Emili Some...\nEl nou disc de Minimal 21 es dirà 'El fil d'Ariadn...


Allunyar els busos, una mala decisió - Diari de Girona\nmanuel vázquez* 14.03.2019 | 00:34\nAllunyar els busos, una mala decisió Diari de Girona\nLa decisió del govern local d'allunyar els busos turístics del centre de la ciutat és una mostra més d'inoperància de l'equip Madrenas. Un govern que ha governat a força d'improvisació i posant pegats per la falta de previsió i la incapacitat de tirar endavant pràcticament cap projecte important per a la nostra ciutat. Mostra d'això és el malestar que està generant la polèmica decisió dels busos turístics. Decisió precipitada, unilateral i capritxosa.\nD'acord que hi ha hagut reunions amb agents implicats, no amb tots, per cert, però a l'hora de decidir no se'ls ha tingut en compte i ni se'ls ha preguntat. Em consta que hi ha agents que es volen reunir amb la Sra. Madrenas però de moment sense èxit.\nSi el que pretén el consistori és treure l'aparcament de busos de Canalejas, em sembla bé, però igual que es fa durant Temps de Flors, podria pensar habilitar uns quants aparcaments amb la finalitat de descarregar el passatge, que el bus marxi després a aparcar a Fontajau i torni només quan hagi de carregar per tornar a marxar.\nImaginin les persones grans caminant gairebé dos quilòmetres per arribar al Barri Vell, o els milers de col·legials que ens visiten cada any, de totes les edats. Com deia anteriorment, es podrien habilitar uns quants aparcaments per carregar i descarregar i seria comprensible, si així ho volen, de crear una taxa com al principi tenien previst.\nAquesta decisió unilateral de l'Ajuntament sense consultar amb els agents interessats és una acció més del govern caduc i agonitzant de la Sra. Madrenas. Sens dubte, aquesta dràstica mesura portarà conseqüències nefastes pel que fa al volum turístic a la nostra ciutat, veient-se perjudicats especialment els comerços i restauradors de Girona.\nFaria bé la senyora alcaldessa d'escoltar les demandes dels agents disconformes amb tan polèmica decisió, de posposar aquest disbarat i consensuar-lo amb els perjudicats, especialment amb els que aixequen la persiana dels seus negocis i venent o no han de pagar igualment els seus impostos, mentre que la seva alcaldessa, en lloc de facilitar-los el treball el que fa és posar en perill la subsistència de petits comerciants que generen ocupació i contribueixen a l'engrandiment d'una ciutat moderna, pròspera, i sobretot oberta al món.\n*Regidor de Ciutadans a Girona


Sexe Fora de norma (préssecs) – Raig Verd Editorial\nPublicat a Març de 2022\nLiteratura eròtica des d'una perspectiva feminista. Plaer i erotisme per a tots els gustos.\nSexe Fora de norma (Foca), diversos autors\nportada_sexe-fora-norma_alta (jpg, 2.2 MB)\nDiversos autors de Sexe Fora de norma (préssecs)\nPaper 18 €\nAquest projecte demostra que la paraula normal pot arribar a ser molt perversa i que la paraula hola és molt necessària. Quan ens situem fora de la norma, deixem d’intentar encaixar i comencem a ser nosaltres mateixes. Quan ens trobem amb les altres, es desencadena el conflicte o la col·laboració. I només en la trobada autèntica podem estimar, desitjar o celebrar les altres en la seva esplendorosa falta de normalitat.\nAlba Serrano, Guanyadora Premi de Literatura Eròtica 2021\nSEXE FORA DE NORMA (préssecs), A L’ARA DIUMENGE\nThaïs Gutiérrez i Jordi Garrigós signen un article a l’ARA Diumenge on hi recomanen, entre...\nElena Crespi Asensio, pròleg, Visca el que surt de la norma! Ester Elvira Segalés, Literalment Iris Parra Jounou, Rapsoda Marc Catalán García, Inventa-ho per mi Maria Izquierdo Burguès, Prefix 0049 Estefania Pallarés Gual, Sota el llençol Glòria Tudela Galbis, Dolç xA-Dís Eric López Platón, Caballero, explore su ano Quim Gómez Hernández, Sota la pell Anna Pardo Pelegrín, Lletraferida Alexa Matés...


Syriza anul·larà els acords del rescat de Grècia si guanya\nSi Syriza, la coalició de l'esquerra alternativa de Grècia, guanya les eleccions del dia 17, anul·larà els compromisos amb la Unió Europea i el Fons Monetari Internacional que els governs precedents van adoptar amb els dos rescats d'Atenes. El seu líder, Alexis Tsipras, va prometre ahir que derogarà les principals mesures d'austeritat adoptades fins ara, com la retallada d'un 22% del salari mínim i el programa de privatizacions. "Anul·larem el memoràndum [plec de condicions per rebre els crèdits internacionals] i el substituirem per un pla de reconstrucció nacional", va dir Tsipras entre aplaudiments.\nEl següent pas seria renegociar el pagament del deute per establir una "clàusula de creixement" que ajustés el ritme de retorn dels crèdits a la situació econòmica del país. "Pressionarem per una nova reestructuració que redueixi el deute o per establir una moratòria o suspensió del pagament dels interessos fins que comenci la recuperació econòmica", va aclarir. Tsipras també va defensar la nacionalització dels bancs que hagin rebut ajuts públics i donar visats als immigrants sense papers "perquè es puguin traslladar als països on hi ha feina".\nLes enquestes no oferien un guanyador clar, en l'últim dia en què es permetia publicar sondejos. El diari conservador Kathimerini preveia un triomf de Syriza amb un 31,5% dels vots, pel 26,5% de Nova Democràcia. MRB donava guanyadors els conservadors (23,9%), frec a frec amb Syriza (22,5%).


ENTRELLUM: Surar com un tap\nEscrit per Toni Ros a les 20:00\nGaudinet ha dit...\nEl Miquel Colomer deixa en Nietzsche fino fino. Que Gran és el professor.\ntenim una capacitat innata de superar catàstrofes\nColomer malinterpreta Nietzsche. La seva frase "He renunciat a Dionís" resulta patètica. Dionís és sinònim de vida, de vitalitat. Colomer és un vell, un iaio incapaç de trempar que diu: "renuncio a la trempera".\nNo et falta massa per ser avi com ell, i potser també en sentit no metafòric :)


Sense Categoria 13 de setembre de 2013\nCom seguir els blogs de l’escola?\nNo estiguis pendent de les noves entrades que es publiquen al blog. Fes-ho més fàcil, subscriu-te! Amb 30 segons i 3 passos: 1- Introdueix el correu electrònic, a la dreta del blog, on posa: “Subscripció…\nSense Categoria 12 de setembre de 2013\nActe de Benvinguda al curs 2013/14\n[youtube https://www.youtube.com/watch?v=ythrWOnE3MQ&w=500&h=305] Benvolguts, Ha arribat el mes de setembre i de nou l'escola es posa en marxa. Com cada curs l'emprenem amb entusiasme i optimisme per continuar millorant dia a dia el nostre compromís educatiu….\nSense Categoria 10 de setembre de 2013\nEls nens i nenes de 3 anys visiten la seva nova escola\nAvui els nens i nenes d’EI3 han vingut a l’escola amb els pares, mares, avis i àvies. Hem estat molt i molt bé! De part de tot l’equip de l’escola… BENVINGUTS!!!!!\nSense Categoria 9 de setembre de 2013\nEl nou curs 2013/2014 ja és aquí! És el moment de retrobar-nos tots, alumnes, mestres i famílies i encetar aquest apassionant camí que compartirem en els próxims mesos. Ben aviat trobareu tot un seguit de…\nSADAKO PORTES ENFORA, Sense Categoria 29 d'agost de 2013\nEl Peaceboat ens visita de nou\nEl passat dilluns 24 d’agost una delegació del Peaceboat van visitar l’escola. Entre els membres de la delegació hi havia supervivents de la bomba atòmica a Hiroshima que volien explicar la seva experiència per tal…\nSense Categoria 20 d'octubre de 2010\nA la següent graella trobareu el recull de tots els blocs de curs de totes les promocions. Cerqueu a la primera columna la promoció que us interessi, any de naixement dels alumnes del grup classe. Després, dalt…


Unes 6.000 persones gaudeixen dels concerts del festival 'Musiquem Lleida!'\nper Text i fotografia: ACN diumenge, 4 d’octubre 2015 - 00:00h\nUnes 6.000 persones gaudeixen dels concerts del festival 'Musiquem Lleida!'| Text i fotografia: ACN\nUnes 6.000 persones han gaudit des de divendres dels 22 concerts programats pel festival Musiquem Lleida! en diferents escenaris a l'aire lliure de la capital del Segrià. El certamen l'organitza des de fa deu anys la coral Shalom.\nLa seva directora, Carme Valls, ha fet una valoració molt positiva d'aquesta edició tant per la qualitat de la desena de formacions musicals que hi han participat com per la resposta del públic, que va en augment.\nMalgrat les bones dades, Valls reconeix que la campanya de micromecenatge per ajudar econòmicament el festival no ha acabat de funcionar i demana més suport d'empreses privades i institucions a la cultura. L'objectiu dels organitzadors és poder augmentar en nombre de concerts i expandir més el festival pel territori. Aquest any hi ha hagut actuacions a Mollerussa, Torre-serona i Sidamon.\nAgenda cultural dels dies 10 i 11 d'octubre


Ensenyament ha d'indemnitzar la família d'un alumne del Vendrell que va patir bullying\nEl jutge considera que el centre no va prendre prou mesures per frenar la situació d'assetjament escolar\nRedacció 10/11/2016 - 09.33 Actualitzat 10/11/2016 - 14.30\nEl Departament d'Ensenyament haurà d'indemnitzar la família d'un nen del Vendrell, al Baix Penedès, que va patir assetjament escolar durant cinc anys. Un jutge de Tarragona conclou que el centre no va respondre a les constants alertes de la mare del menor i no va aplicar prou mesures.\nLa sentència recull que no hi ha dubte de la relació causa-efecte de la falta d'actuació del centre i les lesions traumàtiques del nen. L'alumne, de Coma-ruga, va ser víctima d'assetjament escolar per part dels companys de classe, entre els anys 2009 i 2014, de P-4 a tercer de Primària. Durant aquests anys, els pares asseguren que el nen va rebre insults, empentes, amenaces i coaccions.\nAquesta dinàmica, recull la sentència, es va mantenir sota la tolerància de la direcció de l'escola, que no va adoptar cap mesura, tot i els advertiments dels pares del nen. El jutge, a més, retreu que la direcció no cités els pares dels nens involucrats en els fets ni fes intervenir el psicòleg de l'escola.\nEl 2013, la família ja havia denunciat l'assetjament a través d'una reclamació de responsabilitat patrimonial contra el Departament d'Ensenyament, però va ser desestimada per silenci administratiu. Per això, els pares van portar el cas al jutjat contenciós. Ara, la Generalitat haurà d'indemnitzar-los amb 3,820 euros.\nUn jutjat de Tarragona condemna la Generalitat, per primer cop, a indemnitzar un menor per un cas d'assetjament escolar


Escola d'Art i Superior de Disseny d'Olot | Bloc de l'Escola d'Art d'Olot | Pàgina 3\nLluèrnia a l’escola\nAl Lluèrnia d’enguany, hi ha hagut dues intervencions a l’escola:\nZzzzzzzzzzzzzuuummmm, és el muntatge de Lluèrnia, realitzat pels alumnes de 1r. d’ Escultura de l’escola, a la zona de la sortida d’emergència.\nI Túmul de vent, la intervenció dels alumnes de l’optativa Disseny d’espais efímers, de 4rt. d’ESDAP al Campus Olot, al claustre del Carme.\nAquest dijous 11 d’octubre al Casal Marià d’Olot, s’han lliurat els VIII Premis Eva Toldrà d’Il.lustració, organitzats per l’Escola d’Art i Superior de Disseny d’Olot. Es tracta d’un reconeixement al talent creatiu dels alumnes de les dotze escoles artístiques de Catalunya que hi han participat. Enguany, l’Alexandra Barrés de l’Escola La Massana de Barcelona, ha estat la guanyadora en la categoria general.\nTIPOGRAFIA CAPÇALERA BONART\nLa tipografia de la capçalera de la Revista Bonart (n.183 dels mesos d’agost i setembre) és de l’alumna Ariadna Riera del tercer curs dels Ensenyaments Artístics Superiors de Disseny Gràfic de l’EASD Olot i de l’ESDAP Catalunya (Campus Olot). Sovsky és la proposta seleccionada per aquest número, treballada a l’assignatura de disseny tipogràfic de segon curs dins de l’especialitat de Disseny Gràfic. Sovsky és una tipografia de pal sec inspirada en les formes gràfiques del constructivisme rus.\nenllaç Revista Bonart


Dispositiu especial per a la jornada electoral del 14 de febrer - Ajuntament de Sarrià\nDispositiu especial per a la jornada electoral del 14 de febrer /\nDispositiu especial per a la jornada electoral del 14 de febrer\nL’Ajuntament de Sarrià de Ter ha habilitat 6 punts de votació per a les properes eleccions al Parlament de Catalunya del 14 de febrer. Són espais que segueixen el protocol fixat pel Procicat per tal de garantir les mesures necessàries per evitar contagis de la Covid-19.\nDurant la jornada electoral hi haurà treballadors municipals que vetllaran perquè el procés electoral es desenvolupi al municipi amb tota normalitat i seguretat. Cada col·legi electoral comptarà amb diversos representants de l’administració, que assessoraran els membres de les meses per a qualsevol qüestió i tindran la funció de transmetre les dades de constitució, participació i resultats provisionals de cada mesa al Centre de Recollida d’Informació.\nA més a més, a cada col·legi, hi haurà responsables i col·laboradors que assegurin el compliment de les mesures en matèria de salut pública que s’estableixin: control d’accés ordenat dels votants, evitar aglomeracions o ordenant el flux de votants, així com garantir el compliment de l’obligació de l’ús de mascareta en tot moment.\nHi haurà també d’altres professionals municipals que col·laboraran en que els 3.917 electors del municipi de Sarrià de Ter puguin exercir els seus drets amb totes les garanties: Brigada Municipal, Serveis de Neteja i Desinfecció dels locals electorals, Policia Municipal i personal d’informació al cens electoral.


Els infermers d’Andorra demanen més reconeixement legal i econòmic - El Periòdic d'Andorra\nEls infermers d’Andorra demanen més reconeixement legal i econòmic\nEls professionals han aprofitat la Diada d’Infermeria 2015 per reivindicar accions\nPublicat el Dimecres, 13 de maig de 2015 | 03:30 h\nUn moment de la celebració de la Diada d’Infermeria 2015, ahir. | ANA / M. B.\nEl Col·legi Oficial d’Infermeres i Infermers d’Andorra (COIA) va reivindicar el seu paper durant la Diada d’Infermeria 2015 que es va cel·lebrar ahir. Amb el lema «Les infermeres, una força per al canvi: eficaces en cures, eficients en costos», la presidenta del COIA, Mònica Duran, va explicar que l’objectiu d’aquestes jornades és «reivindicar el nostre paper perquè som eficients i eficaces a l’hora de treballar i el valor de les infermeres està infrautilitzat».\nI és que l’actual llei que regula la professió es va aprovar l’any 1986, i els professionals de la infermeria consideren que «està totalment obsoleta», doncs destaquen que actualment, la seva feina està centrada especialment en fer atencions, cures o petites extraccions de sang. «I la infermeria va més enllà, se’ns ha de reconèixer legislativa i econòmicament» va aclarir Duran. En aquest sentit, la presidenta va demanar també que se’ls reconeguin les competències i els coneixements a nivell legal i econòmic, ja que «les nostres capacitats ens permeten fer moltes més tasques de les que actualment estan reconegudes».\nPer la seva banda, la nova ministra de Salut, Afers Socials i Ocupació, Rosa Ferrer, va voler mostrar el seu suport i s’ha compromès a millorar les expectatives professionals del col·lectiu. A més de voler fer pública la seva «admiració» cap al col·lectiu d’infermers i llevadores, doncs els va traslladar la seva intenció de mantenir converses amb ells i potenciar el diàleg amb el Ministeri. De fet, el proper mes de juny ja hi ha programada una trobada entre la ministra i el COIA per escoltar les seves inquietuds i necessitats. Ferrer va explicar també que una de les prioritats del Ministeri de Salut és «adoptar un pla de salut que contempli les accions que s’han de portar a terme, entre elles temes com la salut mental o la fibromiàlgia». Recordant que ahir va ser també el Dia mundial de la Fibromiàlgia i la Fatiga Crònica.\nPel que fa a la jornada d’infermeres i llevadores d’ahir, hi van assistir al voltant de 50 professionals, que van participar en les diferents activitats organitzades per celebrar la diada, com ara tallers o la conferència ‘Una altra perspectiva de canvi’ a càrrec del creador de la metodologia Connecting perspectives, Jordi Robert. A més d’una taula rodona titulada ‘Infermeres: Protagonistes del sistema de salut’ o la presentació del llibre ‘25 anys d’història de l’Escola d’Infermeria de la Universitat d’Andorra’\nL’acte inicial de la jornada però, va ser inaugurat per la ministra Ferrer, i la presidenta Duran. A més, també es va presentar la nova pàgina web del COIA i un concurs fotogràfic. Tot i aquestes activitats hagin posat fi a la Diada, el dia nou de maig es van fer també diversos tallers i ponències per celebrar i donar veu als diferents professionals del món de l’infermeria.


Salvem l'Alzina rep garanties del Districte que el projecte de les casetes d'Encarnació es farà - L'independent de Gràcia\nSalvem l'Alzina rep garanties del Districte que el projecte de les casetes d'Encarnació es farà\nLes dues parts obren converses per pactar l'evolució del projecte, després de l'últim moviment municipal per expropiar els terrenys als propietaris per 7,4 milions d'euros\nDivendres, 2 d'octubre de 2020 - 05:00h\nEl projecte de les casetes d'Encarnació, aturat de moment | Àlex Gutiérrez Pascual\nEl Pla d'Actuació del Districte, el full de ruta dels projectes que estaran inclosos en els pròxims tres anys de mandat, s'està reformulant a marxes forçades des que ara fa quinze dies l'Estat va donar marge als ajuntaments com el de Barcelona per flexibilitzar la regla de despesa, i almenys sí que inclourà un dels grans cavalls de batalla de reivindicació veïnal del passat mandat: la conversió en equipaments dels terrenys on hi ha les casetes del carrer Encarnació i l'alzina centenària.\nAixí ho ha confirmat el Districte en una reunió mantinguda aquest dilluns amb la plataforma Salvem L'Alzina, que des d'aquest estiu, i a la vista de la paràlisi institucional generada per la crisi sanitària va engegar la campanya Volem les casetes i l'alzina per al barri JA! L'anomenada campanya del JA subratllava el valor mediambiental dels terrenys de les casetes d'Encarnació com a element per prioritzar i salvaguardar la biodiversitat, vegetal i animal en un moment que es debatia fortament sobre els índexs de contaminació que s'havien assolit per la reducció de la mobilitat a causa de la pandèmia.\nLes dues parts, en aquest nou punt d'arrencada, en qualsevol cas, no han volgut anar més enllà de validar l'estat actual de "converses" engegades que vénen a confirmar que el projecte "no s'atura", segons ha apuntat el portaveu de BComú al Districte, Jordi Farriol. Contextualitzant el projecte en el marc del Pla d'Actuació, necessari per figurar en el pla d'inversions, el portaveu de Salvem L'Alzina ha assegurat que "el projecte no ha caigut". Les dues parts també han matisat alhora que el que no està en dubte és que la traducció dels terrenys amb les casetes i l'alzina en equipaments com una escola bressol o habitatge públic encara ha de passar per fases de tramitació tècnica que no fan imminent cap moviment de terres a la finca.\nL'últim detall de compromís municipal es va donar a conèixer el novembre de 2019 quan el pla d'inversions va acordar prioritzar a Gràcia l’adquisició dels terrenys de les casetes d’Encarnació, encara en negociació oberta amb l'oposició. L'Ajuntament va fer una previsió de reserva de 8,8 milions, que superaven els 4,69-4,92 milions publicitats oficialment i que s’acostaven als 10 milions que inicialment es van filtrar com a càlcul total, incloses possibles despeses per danys i perjudicis i costos judicials. A mitjan gener del 2020 l’Ajuntament i Encarnación Invest S.L, propietaris dels terrenys, van arribar a un acord que fixava una quantitat de 7,4 milions de despesa per a les arques municipals en concepte d’expropiació pactada.\nSolidaritat amb Can Raventós\nSalvem L'Alzina i la plataforma Salvem Can Raventós, de Sarrià, han obert una línia de contacte davant del projecte d'urbanització de 49 pisos de luxe que posa en perill un edifici catalogat i el jardí del seu entorn. La plataforma sarrianenca ha recollit ja 1.400 signatures de suport, entre les quals hi ha la de Salvem L'Alzina. Un portaveu de Can Raventós va intervenir en la penúltima assemblea de l'Alzina.


Pàgina d'inici\tAgenda\tI Festival de Música Antiga de Poblet\nDel 15 al 17 d'agost de 2013 - Poblet (Conca de Barberà)\nEl monestir de Poblet acollirà del 15 al 17 d’agost el I Festival de Música Antiga de Poblet. El cicle, impulsat per Jordi Savall, consta de tres concerts. La primera actuació del dijous 15 d’agost, inspirada en l’obra ‘Somni d’una nit d’estiu’, recull les músiques sobre les poesies de Shakespeare i anirà a càrrec de Jordi Savall i l’orquestra Le Concert des Nations, amb fragments recitats per Joan Maria Pou i Sílvia Bel.\nEl segon concert serà un recital de Jordi Savall per a viola de gamba, amb peces de mestres francesos del segle XVII, i el repertori de música religiosa ‘Cantigas de Santa Maria’ tancarà el festival.\nLes entrades ja es poden comprar a Ticketmaster i el preu varia entre els 20 € i els 35 € en funció de l’actuació.


Llíria archivos - Pàgina 48 de 108 - Noticias CAMP DE TURIA\nEl comerç local de Llíria es modernitzarà amb ajudes de la Regidoria de Comerç\nLa Regidoria de Comerç de Llíria col•laborarà en el finançament de les millores dels establiments locals per a potenciar el xicotet i mitjà comerç, fomentar la seua competitivitat i dinamitzar així la vida comercial de la ciutat. Doncs els comerços del municipi ja poden presentar les seues sol•licituds per al pla municipal d’actualització de la…\n29 abril, 2017 Deja un comentarioLlíriaBy redaccion\nLes Festes en honor a Sant Vicent congreguen a centenars d’assistents en Llíria\nDivendres passat, a la vesprada, s’inaugurava el tradicional mercat romà de Llíria. D’aquesta manera, la plaça Major es convertia en protagonista, durant aquests dies, de les festes en honor a Sant Vincent. El tradicional mercat d’ambientació històrica es va dedicar enguany a l’època romana, amb motiu del centenari de la troballa a la ciutat del…\n25 abril, 2017 Deja un comentarioCamp de Túria, LlíriaBy redaccion\nLlíria celebra el Mercat Romà amb motiu de les Festes de Sant Vicent\nLlíria acull aquests dies el tradicional mercat romà en honor a les Festes de Sant Vicent. Aquest dimecres, la plaça Major serà la protagonista de l’acte d’inauguració que tindrà lloc al voltant de les 19:30 hores. Així, dissabte i diumenge es podrà gaudir durant tot el dia dels productes i l’ambientació que es crearà en…\n21 abril, 2017 Deja un comentarioCamp de Túria, LlíriaBy redaccion\nLlíria millora els desperfectes del carrer alcalde Josep Pérez Cotanda\nDins del programa d’actuacions que s’està portant a terme en Llíria per millorar les distintes vies públiques del municipl, ha reparat el clot format al carrer alcalde Josep Pérez Cotanda. En un tram intermedi de la via s’havien produït una sèrie d’afonament que no permitien circular adequadament als vehicles que passaven per aquesta zona. Per…\n20 abril, 2017 Deja un comentarioLlíriaBy redaccion\nLlíria tanca la seua Tourist Info i els monuments d’Interés Turístic per Setmana Santa\nAmb motiu de les festes de Pasqua, la Tourist Info de Llíria i els monuments d’interés turístic estaran tancats el dijous 13, divendres 14, diumenge 16, dilluns 17 i dilluns 24 d’abril. D’altra banda, del 13 al 24 d´abril, el servici sanitari del Centre de Salut del municipi es continuarà oferint les 24 hores del…\n12 abril, 2017 Deja un comentarioLlíriaBy redaccion\nVisites guiades a la torre-campanar de l’església de la Sang de Llíria\nEl proper diddabte, 15 d’abril, amb motiu de la celebració del dissabte Sant dins dels actes de Setmana Santa, tindrà lloc una visita guiada a la torre-campanar de l’església de la Sang de Llíria. Es tracta de l’únic dia de l’any en què no es toquen les campanes. Per aquest motiu, des de l’àrea de…\n11 abril, 2017 Deja un comentarioLlíriaBy redaccion\nArranca una nova edició de “Anem al Teatre” a Llíria\nMés de 3.500 alumnes de Primària, Secundària i Batxillerat participaran en l’edició 2017 de “Anem al Teatre”, que es celebra anualment a Llíria amb representacions en valencià i castellà. Aquest dilluns arrancavA aquesta campanya escolar amb l’espectacle “The power of the 80’s”. A càrrec de Gonzalo Santamaría, es tracta d’una funció plena d’humor, música i…\n10 abril, 2017 Deja un comentarioComunidad Valenciana, LlíriaBy redaccion


El Comú d'Escaldes-Engordany, a favor de la cultura, però amb la diversitat de cada parròquia - FÒRUM.ad\nEl 24/11/20 21:19\nEl Comú d’Escaldes- Engordany dona suport i defensa el panorama artístic nacional, tot i les enormes dificultats que ha plantejat la pandèmia, amb una programació cultural i artística amb els artistes locals com a grans protagonistes. Aquest Comú mai ha aturat ni aturarà la cultura.\nAquest Comú entén que l’homogeneïtzació de la cultura no és el camí adient pel bon desenvolupament d’aquesta. L’esperit ha de ser justament la promoció de la diversitat, entesa com a element fonamental de promoció i defensa de la cultura i de l’art, per a garantir la llibertat de programació, pròpia i alhora complementària, que han de tenir els comuns en la seva oferta als ciutadans.\nEl Comú d’Escaldes-Engordany no entén, doncs, la necessitat d’un acte d’escenificació conjunta, en forma de conveni, per a promoure el moviment d’una cultura que en cap moment s’ha aturat, si més no per part d’aquest comú, i unes dinàmiques de programació artístiques i culturals ja organitzades en la seva majoria des de l’esfera comunal.\nNotícia Anterior: Els experts prioritzen el tren i no veuen factible un aeroport nacional\nSegüent Notícia: El sector dels carburants proposa substituir calderes i vehicles pesants en lloc de l’impost especial


El cinquè 74.012 ha tocat a Sant Cugat del Vallès - Sant Cugat Informa!\nInici » Notícies » Notícies Generals » Societat » El cinquè 74.012 ha tocat a Sant Cugat del Vallès\n22 Desembre 2014 a 17:30\nI el quart 07.617, s’ha venut a Terrassa\nEl Sorteig Extraordinari de Nadal ha repartit 2.240 milions d’euros\nAvui a les 13.00h ha sortit el número guanyador del Sorteig Extraordinari de Nadal d’enguany dotat amb 400.000 euros – 100.000 euros més que l’any passat –. Ha estat el 13.437 i ha tocat a Madrid, El Bosque (Cadis), Mazarrón (Múrcia), L’Eliana (València), Albacete, Còria (Càceres), La Corunya, Logronyo, Las Palmas i Lugo.\nEl segon premi, de 125.000 euros i amb el número 92.845, ha tocat a dotze municipis catalans: Barcelona, l’Hospitalet de Llobregat, Barberà del Vallès, Mataró, Santa Susana, Igualada, Gavà, Esplugues de Llobregat, Ripollet, Sant Andreu de la Barca, Girona i Lloret de Mar. I el tercer premi, amb el número 07.637, s’ha venut íntegrament al centre comercial Gran Via 2 de l’Hospitalet de Llobregat.\nUn dels quarts premis, concretament el número 07.617 dotat amb 200.000 euros, ha tocat a Vallirana, Badalona, Manresa, Barcelona, Terrassa, Sant Andreu de la Barca, Blanes, Roses, Alcarràs, Tàrrega, Tarragona, Salou i la Fatarella. L’altre quart que ha tocat a Catalunya ha estat el 77.009, venut a Sort, Barcelona, Sant Sadurní d’Anoia i Girona.\nCinc dels vuit cinquens, dotats amb 6.000 euros, han tocat a Catalunya, el 32.306 a Sitges i Cubelles; el 74.012 a Sant Cugat del Vallès, Igualada, Vic, Mollet del Vallès, Sort, Mollerussa, Cervera i Ulldecona; el 60.090 a Sort i a Reus; el 67.924 a Mataró, Gelida i Viladecans; i el 13.437 a Sort, Barcelona, i Vilanova i la Geltrú. Pel què fa als tres cinquens restants, el 46.984 s’ha venut íntegrament a l’estació d’Atocha de Madrid, el 98.538 a Calatayud (Saragossa), i el 91.363 a Eivissa, Badajoz i Terol.\n#2014 #Catalunya #cinquè #el gordo #Euros #extraordinari de nadal #guanyador #Madrid #milions #premis #quart #repartit #sort #sorteig #Vallès


Matrícules obertes! - Aules · Escola d'Arts Escèniques\nInscripcions obertes pel curs 2021/2022!\nDesprés d’aquest merescut descans, tornem amb les piles més carregades que mai!\nÉs el moment de preparar l’arrencada per aquest nou curs que segur que portarà un munt de coses bones.\nTenim obertes les matrícules per a tots els grups i nivells de l’escola.\nTenim ganes de tornar-vos a veure créixer, desenvolupar-vos artística i emocionalment. I de compartir totes aquelles coses que ens fan feliços.\nAixí doncs, més avall podeu veure l’oferta de cara al curs vinent pels Clicks, Els Petits Artistes fins als 11 anys i Next, Els Joves Talents, de 12 a 15 anys i Plus, l’Escola Oberta, per a adults a partir dels 16 anys!\nI no dubteu a posar-vos en contacte amb nosaltres per fer la inscripció!


Els usuaris del bus urbà de Manresa tornen a superar els 2 milions després de 6 anys - Regió7 :: El Diari de la Catalunya Central\nEls usuaris del bus urbà de Manresa tornen a superar els 2 milions després de 6 anys\nFort creixement del transport públic a la ciutat amb 2.043.825 viatgers l'any passat i un increment enguany del 8,3%\nfrancesc galindo manresa 18.09.2019 | 22:42\nEl bus urbà de Manresa va superar els 2 milions de viatgers l'any passat, concretament 2.043.825. Des del 2011 totes les xifres d'utilització es mantenien per sota dels dos milions, però el 2018 van superar aquesta barrera i no només això, sinó que les dades del primer semestre d'enguany mostren un increment del 8%, així que tot apunta que es tancarà l'any amb una quantitat superior a la ja esmentada de 2.043.825 del 2018.\nCada any després del 2008, i incloent-hi el 2014, la xifra d'utilització s'aprimava. El 2014 va ser punt d'inflexió i, com ja s'ha dit, el 2015, 2016, 2017 i 2018 la utilització ha pujat.\nAra queda esperar que es mantingui aquesta remuntada i veure si a final d'any s'arriba a igualar o, fins i tot, superar els 2.246.557 viatgers del 2008. De les dades de l'any passat destaca especialment la línia 8 Perimetral-estacions amb el 37% del total de viatgers (764.316), i un increment acumulat del 32% els darrers 4 anys.\nLa línia 1 Balconada va superar els 540.000 viatgers, amb un increment del 7,7,% i la línia 2 La Parada va arribar als 417.643 viatgers amb un 5% d'augment.\nLes dades van ser comunicades ahir pel regidor d'Urbanisme i Mobilitat, David Aaron López, en una compareixença de premsa a la parada de bus del carrer Pau Casals (entre Amadeu Vives i Lluís Millet, davant el supermercat Llobet).\nEl regidor va remarcar que enguany s'han congelat les tarifes del bus urbà. A més, per fomentar l'ús del servei també s'han continuat realitzant promocions com la gratuïtat per Sant Jordi o per Festa Major (bus nocturn), i reforços en dies de comerç obert. També s'han instal·lat marquesines a diverses parades: Palau Firal, Lacetània i Piscines.\nEnguany, l'Ajuntament continua amb el projecte «Viatjo amb tu: formació en transport públic a instituts», que consisteix en una sessió d'una hora a l'aula on s'explica com anar en transport públic urbà per la ciutat. També manté el projecte «Camí escolar», perquè els trasllats als centres educatius no es facin amb vehicle privat fins a la porta del centre.\nL'Índex de Satisfacció del Client obté un 8,2 sobre 10. Manresa\nLes millores aplicades línia a línia. Manresa\nL'Ajuntament estudiarà ampliar la Targeta-16 fins als 18 anys. Manresa


Full Parroquial del 10 de febrer de 2019 |Sant Feliu, l'Esglèsia d'Alella\nFull Parroquial 10/02/19\nCarta dominical | «Mans Unides, 60 anys per un món just»\nAquest diumenge celebrem la Jornada de Mans Unides amb el lema «Creiem en la igualtat i en la dignitat de les persones». Aquesta institució de l’Església catòlica fa 60 anys que lluita contra la fam, la pobresa, el subdesenvolupament i les seves causes. En relació amb aquesta entitat, voldria compartir el record íntim d’un moment viscut en un dels països més pobres del món.\nAquest estiu vaig viatjar a Madagascar per predicar uns exercicis espirituals a preveres. Allà vaig conèixer comunitats cristianes que viuen en ambients rurals amb dificultats econòmiques malgrat els abundants recursos naturals que tenen. I el que més em va impactar va ser la seva acollida, molt humana, generosa, afable i desinteressada.\nEn aquest racó del món, la calor és intensa, però la supera amb escreix la calidesa humana que s’hi troba. Et sents embolcallat per la gent senzilla, que t’ofereix el cor. I en aquest lloc llunyà, entre aquesta gent acollidora, el que també em va colpir va ser veure un rètol immens que deia: «Mans Unides». Sí, va ser en acabar l’Eucaristia dominical a la catedral de la diòcesi de Diego-Suárez. La gent va agrair d’aquesta manera a Mans Unides la restauració de l’escola de la catedral. Amb les mans unides, tots junts, podem arribar molt lluny i Mans Unides, sens dubte, hi ha arribat, en el temps i en la geografia. Va ser un goig poder veure sobre el terreny la tasca d’alguns missioners i gent del país. Vaig comprovar com units a Crist i alimentats per la seva vida, mantenen viva l’esperança de la comunitat i recuperen, de mica en mica, la dignitat perduda.\nEn aquests països que mal anomenem Tercer Món, on els nostres germans no tenen els recursos bàsics per viure, Mans Unides hi finança projectes de desenvolupament comunitari sorgits de la iniciativa de les mateixes poblacions locals: creació d’hospitals i escoles, construcció d’habitatges, producció d’aliments, accés a l’aigua potable, energia i altres recursos bàsics, etc.\nEls diners arriben directament al destí sense passar per cap intermediari. Mans Unides audita els seus comptes, supervisa els progressos dels projectes i publica cada any una memòria d’actuacions a fi de donar la màxima transparència a la seva tasca.\nGràcies, Mans Unides, per la vostra lluita decidida contra la pobresa al món. Gràcies per creure que és possible erradicar-la. I gràcies també a tots els qui coopereu amb Mans Unides: treballadors, socis, voluntaris que regaleu el vostre temps, col·laboradors que feu donatius i, sobretot, gràcies a tots els que hi aporteu molta il·lusió. Que Déu us beneeixi!\nNo podem ignorar els nostres germans més pobres, d’aquí i d’arreu del món. La col·lecta d’aquest diumenge a totes les parròquies i comunitats cristianes està destinada a aquesta institució i a la tasca que fa.\nBenvolguts germans, siguem generosos per col·laborar en aquesta finalitat tan humanitària, especificada en el lema d’enguany: «Creiem en la igualtat i en la dignitat de les persones».


El Col·legi d'Infermeres de Girona alerta de la manca de professionals d'infermeria - Diari de Girona\nAssenyala que és «més alarmant» en l'atenció primària, sociosanitària i residencial i s'agreujarà per les jubilacions previstes pels propers anys\nalba carmona girona 21.11.2018 | 12:57\nUn moment de la jornada d'aquest matí. Coigi.\nUn moment de la jornada d'aquest matí.\nEl Col·legi d'Infermers/es de Girona (COIGI) alerta de la dificultat actual de cobrir els llocs de treball infermers a les comarques gironines i assenyala que la manca de professionals és «més alarmant» als àmbits d'atenció primària, sociosanitària i residencial. La preocupació del Col·legi, indiquen, s'accentua «davant la previsió de nombroses jubilacions pels anys vinents i que no es podran cobrir per manca d'infermeres».\n«La infermeria és el col·lectiu que més ha patit les retallades pressupostàries que s'arrosseguen des de l'any 2008, i des d'aleshores encara no s'han recuperat les ràtios que es van perdre», apunta l'ens en un comunicat en què fa una crida als diferents proveïdors que gestionen els centres de salut de la demarcació perquè contractin més infermeres i pal·liar així «una part dels problemes d'un sistema de salut pública sobrecarregat per les retallades».\nEn aquest sentit, recorden que actualment a Girona hi ha 5,3 infermeres per cada mil habitants, una ràtio semblant al conjunt de Catalunya i que queda lluny de la mitjana europea de 9 professionals d'infermeria, «una situació que repercuteix negativament en la qualitat del servei que es presta».\nDes del Col·legi d'Infermeria assenyalen que les dificultats per trobar personal s'han agreujat davant el canvi de titulació de Diplomatura a Grau d'Infermeria, que va fer que durant un any no sortissin nous professionals de la Universitat.\n«El perfil d'edat de les infermeres està provocant, i ho farà amb més insistència els pròxims anys, una jubilació massiva que no pot ser absorbida per les noves promocions», i des del Col·legi preveuen «un futur especialment complex per cobrir aquests llocs de treball».\nA més, l'ens que lidera des de fa uns mesos Alícia Rey lamenta «la precarietat laboral que pateixen els professionals que s'incorporen a nous llocs de treball després d'acabar els estudis, que a nivell contractual queden molt lluny dels que deixen les infermeres que acaben la seva etapa laboral».\nDe l'actualitat d'aquest sector professional se n'ha parlat aquest matí en la Jornada Infermera 2018, que ha tingut lloc a l'Auditori EspaiCaixa de Girona. L'ha inaugurat la metgessa i monja benedictina Teresa Forcades, i en el transcurs de la jornada s'ha abordat la professió des d'àmbits de treball poc habituals com ara la infermeria penitenciària, en un centre per a discapacitats intel·lectuals, drogodependències o en el camp militar.\nUn altre dels temes que s'ha abordat en la cita és el de la prescripció infermera. Des del Col·legi de Girona, que agrupa 3.534 professionals, es mostren satisfets de les modificacions introduïdes aquesta tardor al Reial Decret que regula la prescripció infermera, però mostren alguns dubtes a l'hora d'aplicar la prescripció de medicament. En aquest sentit, i en la línia que ho ha fet el Consell de Col·legis d'Infermeres i Infermers de Catalunya, l'ens gironí lamenta «la confusió en els sistemes de computació de l'experiència professional, així com la poca especificitat en termes de protocols i guies de pràctica clínica».\nLes infermeres gironines hi veuen un possible conflicte de competències, ja que segons la nova normativa les haurà d'elaborar el Sistema Nacional de Salut Espanyol i ser aprovats pel Ministeri corresponent, quan les competències en matèria de salut estan transferides a la Generalitat. La importància d'aquests protocols i guies recau en què seran aquests els qui establiran l'àmbit d'actuació de les infermeres pel que fa a la prescripció de medicaments que requereixin recepta mèdica.\nCol·legi d'Infermeria de Girona


Setmana Santa de Tarragona: EL GREMI DE MAREJANTS CELEBRA ELS 300 ANYS PROCESSONANT\nEL GREMI DE MAREJANTS CELEBRA ELS 300 ANYS PROCESSONANT\nL'arqueòleg municipal Joan Menchón va ser ahir l'encarregat de presentar l'Opuscle del Gremi de Marejants, una entitat que justament aquest any 2013 celebra els 300 anys de la seva participació a la Processó del Sant Enterrament de Divendres Sant. L'expert en el patrimoni tarragoní va citar en varies ocasions al poeta Salvador Espriu, en l'acte que en motiu de la inauguració de l'exposició dels 300 anys processonant es celebrà al Tinglado número 1 del Moll de Costa.\nActe de presentació de l'Opuscle. Fotografia: Fer-Vi\nMenchón, que va anar desgranant amb deteniment la publicació d'aquest any de l'entitat del Serrallo, va remarcar que va decidir la presentació de l'opuscle més per amistat que no per mereixement. Tot i això, l'arqueòleg te una llarga experiència en la Setmana Santa de Tarragona, ja que fa anys va formar part dels Armats de la Sang i desprès, l'any 1988 va formar part dels primers portants a dur a coll el pas del Sant Sepulcre del Gremi de Pagesos. Actualment, Joan Menchón es el majoral del pas i és membre de la Junta del Gremi de Pagesos. Menchón va destacar especialment el nivell de les fotografies publicades a l'opuscle, a la vegada que va reiterar la importància de les imatges.\n300 ANYS PROCESSONANT PER TARRAGONA\nAbans de l'acte de la presentació de l'Opuscle, en el mateix Tinglado número 1 del Moll de Costa va tenir lloc la inauguració de l'exposició del Gremi de Marejants. L'acte va acabar amb una breu exhibició de la Banda de Tambors del Gremi. Properament en aquest bloc publicarem un article especial d'aquesta exposició i dels 300 anys del Gremi a la Processó del Sant Enterrament.\nPublicat per Daniel Pallejà Blay a 21:59


Els manifestants de la Jonquera es preparen per passar la nit entre concerts, fogueres i tendes de campanya | ACN | La Jonquera | Política | El Punt Avui\nEls manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya + Els manifestants de la Jonquera es preparen per passar la nit entre concerts, fogueres i tendes de campanya E-mail\nLa Jonquera - 11 novembre 2019 15.51 h\nCuina de campanya muntada pel Tsunami al tall de l'AP-7 a la Catalunya Nord ACN\nAspecte que té el tall de l'AP-7 a la Catalunya Nord ACN\nL’alcalde de Prats de Molló, Claudi Ferrer, ha negociat amb els antidisturbis francesos a la zona del tall a l’AP-7 convocada pel Tsunami Democràtic ACN\nSituació del trànsit a l'AP-7 Via Michelin\nUn grup de manifestants passar l'estona jugant a cartes, aquest dilluns a la nit a la Jonquera ACN\nEls manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya Els manifestants de la Jonquera es preparen per passar la nit entre concerts, fogueres i tendes de campanya E-mail\nEls centenars de manifestants que des d’aquest dilluns al matí tallen l’AP-7 entre la Jonquera i el Pertús en els dos sentits de la marxa han consolidat el tall. Els concentrats han dinat al mig de l’autopista i han fet diverses activitats a l’espera que els diferents artistes que han d’actuar arribin a la zona. Uns artistes que triguen a accedir al punt on està situat l’escenari per l’important col·lapse de trànsit que està provocant l’acció convocada pel Tsunami Democràtic. Segons el Servei Català de Trànsit, les dificultats a l’AP-7 des del sud arriben fins a la sortida 4, Figueres Sud, on es desvia el trànsit cap a altres vies. Des del lloc on està l’escenari al Pertús, hi ha un quilòmetre de camions i vehicles aturats. A l’altra banda, els gendarmes dels CRS s’enfronten a centenars de persones en actitud pacífica. Aquesta situació, insòlita pels antidisturbis francesos, ha provocat la seva actuació passiva a l’espera d’ordres des de París. Cap a dos quarts de vuit del vespre, els problemes circulatoris a l’AP-7 en sentit nord es repetien a diversos punts de la via. Totes les àrees de descans a partir del peatge de la Roca en direcció nord estan plens de camions.\nL’alcalde de Prats de Molló, Claudi Ferrer, ha estat negociant amb la unitat d’antiavalots de la Gendarmeria (els CRS) per evitar que els agents carreguin contra els manifestants que des de primera hora del matí ocupen l’AP-7 a la Catalunya del Nord. Ferrer, que portava un llaç groc a l’americana, ha parlat amb el cap de la prefectura dels CRS que s’ha desplaçat fins al lloc del tall de la carretera i, aquest, està en contacte amb el ministre d’interior francès, Christophe Castaner. De fet, és aquest qui ha de donar l’ordre de carregar o no contra els concentrats. Durant les negociacions, la policia francesa proposava que els manifestants deixessin marxar els camions atrapats a l’autopista per tal que poguessin recular fins a la sortida del Voló i desviar-se per altres vies secundàries. Una televisió d’àmbit estatal ha demanat Ferrer fer-li una entrevista en castellà, però l’alcalde s’hi ha negat tot dient que si volien l’entrevista havia de ser en català.\nDesprés de negociar amb la Gendarmeria els manifestants que estaven a la part posterior del tall i que havien quedat dividits de la resta han apartat els cotxes, i han accedit a peu al punt principal de l’acció que agrupa un miler de persones.\nAra que ha arribat la nit, els gendarmes es mostren menys tensos i sembla que no tenen intenció de carregar contra els concentrats. Potser els molts obstacles que han col·locat els manifestants i el fet que la via estigui rodejada de penya-segats, podria dificultar la seva actuació a les fosques. Pel que fa als Mossos d’Esquadra, sembla que les unitats de la Brimo estacionades al peatge de la porta catalana haurien marxat. En canvi, es veuen molts vehicles de la Guàrdia Civil dirigint-se a la zona.\nLluís Llach ha estat un dels artistes que s’ha desplaçat fins a la frontera per participar del concert promogut pel Tsunami. Un dels temes que ha interpretat pels concentrats ha estat ‘Venim del Nord venim del Sud’, al Pertús. Ja des de l’escenari Llach ha cantat ‘L’Estaca’ a cappella amb els congregats acompanyant-lo. Tot sembla indicar que altres músics que tenen intenció d’acostar-se fins a l’escenari tindrien molts problemes per fer-ho. Cap a les vuit del vespre, el cantant de Brams, Francesc Ribera Titot, ha arribat a l’escenari per participar del concert.\nMolts dels que volen participar en la protesta han acabat caminant des de la Jonquera o fins i tot pobles més allunyats, a causa de la impossibilitat de poder arribar amb el cotxe. La majoria celebren arribar a la protesta i reconeixen que estan cansats de caminar.\nL’ambient al tall de l’AP-7 a la Jonquera convocat pel Tsunami Democràtic té un caràcter festiu. Concerts a l’escenari que s’ha muntat al mig de la calçada, fogueres amb gent escalfant-se i sopant, tendes de campanya i centenars de manifestants ocupant l’autopista. Els concentrats es preparen per passar la nit al mig de l’AP-7.\nMentrestant, més endavant, avançant cap al punt on hi ha el cordó dels antidisturbis francesos, diversos manifestants continuen fent barricades. Amb tanques de seguretat vinclades, troncs d’arbres o entravessant els blocs de formigó de les obres que hi ha en aquest punt de l’autopista. Hi ha un degoteig constant de gent que arriba fins al tall caminant o bé per l’AP-7 o bé per l’N-II.\nPer la seva banda, la Comissió Europea s’ha manifestat en relació amb la tallada de l’AP-7 dient que no té cap afectació. En canvi, els transportistes de mercaderies per carretera ha fet una valoració de les pèrdues del sector i les ha xifrat en 15 milions d’euros diaris.


El Cor Jove de l'Orfeó Sarrianenc interpreta 'The Sound of Silence' des del confinament\nEl Cor Jove de l’Orfeó Sarrianenc interpreta ‘The Sound of Silence’ des del confinament\nLa peça de Simon & Garfunkel dirigida pel director del Cor, Gerard Ibañez, s'ha enregistrat durant els últims dos mesos en diferents punts de Catalunya\nMoment del vídeo amb l'actuació del Cor Jove de l'Orfeó Sarrianenc des del confinament a casa\nEl Cor Jove de l’Orfeó Sarrianenc ha publicat en les últimes hores un vídeo d’una versió del tema ‘The Sound of Silenci’, de Simon & Garfunkel, que de manera individual cada membre del cor ha estat treballant des de casa seva aquests dos mesos de confinament.\nLa peça musical es pot veure i escoltar a Youtube, on frega les 3.000 visualitzacions, i també a les xarxes socials del cor. Ha comptat amb la col·laboració al piano de Sergi Férriz i del beatbox (imitar sons amb la boca) Davbeatbox.\nL’Orfeó Sarrianenc, creat l’any 1917, és una secció de l’Associació Centre Cultural Sant Vicenç de Sarrià. El Cor Jove de l’Orfeó Sarrianenc, format actualment per 40 cantarires, es va revitalitzar l’any 2015 quan el jove i actual director Gerard Ibáñez va agafar-ne la direcció.\nL’ús de mascaretes i el distanciament físic són algunes de les mesures que estan estudiant la Federació Catalana d’Entitats Corals i el Moviment Coral Català per reprendre l’activitat dels assajos corals amb seguretat, després de l’estiu. El protocol haurà de ser aprovat abans pel departament de Salut.\nCor Jove de l'Orfeó Sarrianenc


PIN Ciutadà: Opcions d'usuari (canvi, cancel·lació de PIN, etc.)\nRegistre insular de plantacions de vinya - Sol·licitud d'autorització de replantació de vinya\nObjecte del tràmit: L'objecte d'aquest procediment és el de poder plantar una superfície de vinya provinent d'una arrabassada anterior i de la qual el sol·licitant ja té en el seu poder una resolució de reconeixement d'arrabassada.\nÀmbit de responsabilitat: Economia i Territori\nQui ho pot demanar: Són destinataris d'aquest procediment qualsevol persona física o jurídica o agrupació de persones físiques o jurídiques que disposi d'una resolució de reconeixement d'arrabassada al seu nom.\nRequisits a complir: - Ser persona física o jurídica, o agrupació de persones físiques o jurídiques, i tenir al seu nom una resolució de reconeixement d'arrabassada.\n- El sol·licitant, ha de tenir a la seva disposició, en propietat o en règim d'arrendament, amitgeria o qualsevol altra forma conforme a dret que pugui demostrar mitjançant un document liquidat dels tributs corresponents, la superfície agrària per a la qual sol·licita l'autoritzacióde replantació, des del moment en què presenta la sol·licitud fins al moment de la comunicació de la plantació.\nDocumentació a presentar: - Document acreditatiu de tenir a la seva disposició la superfície per a la qual es sol·licita la replantació (Nota simple del registre de la propietat, escriptura de compra-venta, certificat cadastral o contracte de lloguer, liquidat d'impostos, junt amb el consentiment de la persona propietària per poder efectuar la plantació de vinya quan el sol·licitant no sigui propietari de la superfície per a la qual es sol·licita l'autorització).\n- Per a autoritzacions de replantació amb reconeixements d’arrabassada procedents d’altres comunitats autònomes, les declaracions de collita de les tres campanyes anteriors a la data d’arrabassada.\nOn es pot realitzar el tràmit: Presencial: Servei d'Atenció Ciutadana (SAC) Maó/Ciutadella - Sa Granja - Sa Roqueta\nQuè ha de demanar el ciutadà: -\nTerminis de ciutadà: Abans del final de la segona campanya següent a la campanya en què s’hagi notificat la resolució de reconeixement d’arrabassada. Si transcorregut aquest termini no s’ha sol·licitat l’autorització per a la replantació, es perdrà el dret a sol·licitarla.\nTerminis de l'administració: El termini per resoldre l’autorització és de 3 mesos.\nTarifes aplicables: -\nMarc legal: -Decret 34/2020, de 23 de novembre, pel qual es fixen els principis generals en matèria de control del potencial de producció vitícola, del Registre Vitícola i sobre les declaracions obligatòries en el sector vitivinícola a les Illes Balears i s'inclouen les varietats Esperó de gall, N. Callet negrella, N. i Mancès de Tibús, N. en la categoria de varietats de raïm de vinificació autoritzades a les Illes Balears.\nSentit del silenci administratiu: Estimatori.\nModel de sol·licitud d’autorització per a replantació de vinya\nModelo de solicitud de autorización para replantación de viñedo\nDecret 34/2020, de 23 de novembre, pel qual es fixen els principis generals en matèria de control del potencial de producció vitícola, del Registre Vitícola i sobre les declaracions obligatòries


El Grup de Folklore 'Casa de Portugal' celebra 25 anys d’activitat - FÒRUM.ad\nEl Grup de Folklore ‘Casa de Portugal’ celebra 25 anys d’activitat\nEl 09/01/21 9:00\nEl Grup de Folklore ‘Casa de Portugal’. Foto: GFCP\nEl Grup de Folklore ‘Casa de Portugal’ commemora enguany les Bodes d’Argent de l’entitat portuguesa al Principat d’Andorra. Fundat l’1 de maig del 1996, la col·lectivitat realitzarà un conjunt d’iniciatives culturals combinant la forma telemàtica, aprofitant des xarxes socials, i esdeveniments presencials a realitzar en espais exteriors, adequats a les exigències sanitàries degut a la pandèmia provocada per la Covid19.\nAixí, el proper dia 23 de gener serà presentada la 15a edició de les Janeiras, tradició portuguesa habitual els últims 15 anys al Principat. El mes de març, el contacte amb la natura serà protagonista coincidint amb l’inici de la primavera i el mes d’abril serà publicat el llibre commemoratiu dels 25 anys d’activitat del Grup. A inicis de maig està programat el Festival Internacional de Folklore i un concert musical que, si les condicions sanitàries no són favorables, seran realitzats l’any 2022. Encara el mes de maig, coincidint amb la Diada Mundial de la Diversitat Cultural, serà presentada la primera de dues exposicions fotogràfiques previstes pel Grup. A inicis de juliol torna una nova edició del mercat tradicional “El Feirão” i el mes d’octubre la participació a la Fira d’Andorra la Vella que la passada edició no es va poder realitzar degut a la pandèmia. El novembre serà presentada la segona exposició fotogràfica que combinarà el vestit tradicional amb l’arquitectura històrica del Principat.\nSi les condicions sanitàries ho permeten, està previst també per part del Grup de Folklore ‘Casa de Portugal’, la participació a la Desfilada Nacional del Vestit Tradicional que enguany es realitzarà a la ciutat portuguesa de Covilhã i la participació en una nova edició del Pelegrinatge al Santuari de la Mare de Déu de Fátima, organitzacions a càrrec de la Federació del Folklore Portuguès.\nNotícia Anterior: L’iceberg A-68A s’ha trencat per fi en trossos\nSegüent Notícia: S’amplien els terminis per sol·licitar el vot des de l’exterior a les eleccions catalanes


Keetie van Oosten-Hage - Viquipèdia, l'enciclopèdia lliure\nCornelia van Oosten-Hage\n21 d'agost de 1949 (1949-08-21) (72 anys)\nBella van der Spiegel-Hage, Ciska Hage i Heleen Hage\n(1976, 1977, 1978) Trofeu Keetie van Oosten-Hage\nPlata Nürburgring 1966 Ruta\nOr Imola 1968 Ruta\nBronze Mont-real 1974 Ruta\nBronze Yvoir 1975 Ruta\nPlata Nürburgring 1978 Ruta\nBronze Roma 1968 Persecució\nBronze Anvers 1969 Persecució\nPlata Varese 1971 Persecució\nPlata Marsella 1972 Persecució\nPlata Sant Sebastià 1973 Persecució\nBronze Mont-real 1974 Persecució\nOr Rocourt 1975 Persecució\nOr Monteroni di Lecce 1976 Persecució\nOr Munic 1978 Persecució\nOr Amsterdam 1979 Persecució\nCornelia "Keetie" Hage, coneguda amb el nom de casada per Keetie van Oosten-Hage (Sint-Maartensdijk, Tholen, 21 d'agost de 1949) va una ciclista neerlandesa, guanyadora de sis campionats mundials i nombrosos campionats nacionals.\nVa combinar el ciclisme en pista amb la carretera. Des del 1966 fins al 1979, va obtenir vuit medalles, dues d'elles d'or al Campionat del món en ruta; i deu medalles més, incloent tres ors, al Campionat del món de Persecució. També va batre el Rècord de l'hora l'any 1973 a Munic amb una marca de 43,082 km/h.\nLes seves germanes Bella, Heleen i Ciska també es van dedicar al ciclisme, així com el seu nebot Jan van Velzen.\n1a al Red Zinger Classic\n1a al Coors Classic\nA Wikimedia Commons hi ha contingut multimèdia relatiu a: Keetie van Oosten-Hage\nObtingut de «https://ca.wikipedia.org/w/index.php?title=Keetie_van_Oosten-Hage&oldid=25080971»\nLa pàgina va ser modificada per darrera vegada el 28 set 2020 a les 08:33.


Evolució dels escacs en les diferents escoles - Secció d' Escacs del Centre Moral Arenys de Munt\nEvolució dels escacs en les diferents escoles\nLES DIFERENTS ESCOLES D’ESCACS AL LLARG DEL TEMPS.\nEn aquest article podreu seguir l’evolució dels escacs a través de les diferents escoles que van anar sorgint al llarg dels segles i que han forjat les bases de l’estil de joc del Segle XX.\nRetrocedim llargament en el temps i viatgem a finals del Segle XVI. En aquella època, el campió del món (de manera extraoficial) era considerat Ruy López de Segura, sacerdot espanyol nascut a Zafra (Badajoz) el 1540.\nRuy López encapíçalava un grup de jugadors que habitaven a la Península Ibèrica, que van ser els encarregats de marcar la línia a seguir en els escacs de l’època. Ruy López va escriure un llibre el 1561: «Llibre de la invenció liberal i art del joc d’Axedrez«, en el qual presentava un exhaustiu estudi sobre l’obertura espanyola, creada pel propi autor. Aquest llibre va servir per assentar les primeres bases dels escacs i, després de ser publicat a Espanya, rí pidament va ser traduí¯t a l’alemany i a l’italií , éssent posteriorment editat a Franíça i Bèlgica.\ndevia la seva fama a una gesta realitzada quan tenia només 20 anys, època en què va visitar Ití lia per reptar als escaquistes més famosos del país, derrotant-los a tots sense miraments.\nPoques partides d’aquesta època han arribat fins als nostres dies, prí cticament només se’n coneix una de Ruy López i algunes dels jugadors italians. Els jugadors de l’escola espanyola pertanyien als regnes de Castella i d’Aragó, i sota la tutela de Ruy López es van convertir en els més virtuosos d’Europa. Els escacs es van estendre de tal forma que fins i tot el Rei Fernando «El catòlic» confessava ser-ne un gran aficionat (hi ha diverses anècdotes documentades que així ho demostren).\nEn aquesta època els escacs eren un joc elitista, només practicats en l’alta societat per cortesans o per membres del clergat.\nEl 1575, Felip II va organitzar el primer torneig internacional de la història, convidant als jugadors italians Leonardo Cutri i Paolo Boi i als espanyols Ruy López i Alfonso Cerón.\nEl vencedor va ser l’italií Leonardo Cutri, que va passar a ser considerat nou campió del món, ja que el torneig havia estat creat per dirimir qui era el millor jugador d’escacs de\nEl llibre escrit per Ruy López no va ser el primer publicat sobre escacs. Aquest honor va recaure sobre Francesc Vincent, que el 1495 va publicar a València el seu llibre: «Llibre dels jochs partits dels escachs en nom de 100″, del qual no es conserva cap exemplar en l’actualitat. L’obra més antiga que ha arribat físicament fins als nostres dies és: «Repetició d’amors i art amb 101 jocs de partit», de Juan Rámirez de Lucena, llibre on es recullen diverses obertures que més tard serien batejades com: Giuoco Piano, Partida espanyola, Gambit de Rei, Defensa Philidor i Defensa Petrov; a més, el llibre conté 150 problemes i una recopilació de les normes de joc antigues i modernes.\nPer tant, com a conclusió, podem dir que l’Escola Ibèrica va contribuir en gran mesura al desenvolupament dels escacs, introduint la teoria d’obertures, la qual cosa va servir perquè els jugadors de l’època estiguessin més preparats i poguessin augmentar la seva foríça de joc.\nL’honor de continuar la feina de Ruy López va correspondre a l’Escola italiana, el representant més destacat de la qual era Ercole del Río (nascut a Guiglia el 1720), que és considerat el seu fundador. D’altres membres d’aquesta nova escola van ser Giulo Cesare Polerio, Alessandro Salvio i Gioachimo Greco. Del Rio també va ser un gran compositor de problemes i va voler compartir els seus coneixements a través del llibre, publicat el 1750, «Sopra il gioco degli scacchi«, en el qual s’estudien 23 obertures i diversos problemes de l’autor.\nEls jugadors italians eren molt agressius en el seu joc i van canviar radicalment els conceptes que fins a aquell moment imperaven. Donaven gran importí ncia a un rí pid desenvolupament de les peces, amb la idea de llaníçar atacs fulgurants, per la qual cosa comencen a ser molt comunes les partides amb sacrificis de peíça i la preferència pel joc espectacular.\nCal dir que Polerio i Gioachimo Greco pertanyien a una època anterior a Ercole del Río (finals del Segle XVI i comeníçaments del XVII) i van ser els encarregats de construir els fonaments de l’Escola italiana. Ercole del Río és considerat el seu fundador perquè va ser qui va plasmar les idees d’aquesta generació per escrit. Gioachimo Greco, deixeble de Polerio, va ser potser el jugador més famós de l’escola italiana. Les seves belles combinacions han arribat fins als nostres dies i les seves partides han estat i són estudiades per generacions senceres d’escaquistes.\nLa vida de tots aquests jugadors, però, es desenvolupava en la cort, per la qual cosa molts d’ells van ser protagonistes d’escabrosos esdeveniments.\nL’últim jugador d’aquesta generació va ser Doménico Ponziani, que va marcar el final del domini italií . Aquesta escola va tenir una gran importí ncia, ja que sobre els seus dictats es va basar el joc de l’època romí ntica, que tant entusiasme va causar i continua causant als aficionats als escacs.\nEl domini del món dels escacs va travessar els Alps i es va assentar a Franíça. Havia nascut l’Escola francesa. Els jugadors francesos van dominar amb puny de ferro els escacs europeus durant gairebé un segle, encapíçalats per un dels grans reformistes de la història dels escacs: Andre Danican Philidor.\nPhilidor (nascut a Dreux el 1726) va destacar per la seva aportació a la teoria i als finals, una cosa que va comportar un aveníç extraordinari per als escacs. A la seva obra, «Analyse du jeu donis échecs«, exposava i desenvolupava les seves idees, basades en la foríça dels peons, el joc posicional i la preferència per les obertures d’alfil de rei. De fet, fins a Philidor, els peons eren considerats simples objectes sense interès, peces de les que es podia prescindir sense objecció. Però el francès va instaurar una nova visió de la menys valuosa de les peces: «els peons són l’í nima dels escacs». Philidor es va caracteritzar, entre d’altres coses, perquè utilitzava els peons per dominar el centre o com a poderosa arma als finals, una cosa que li va donar excepcionals resultats.\nAbans que res, s’ha de tenir en compte que Philidor era un teòric i el seu joc distava molt de ser espectacular, la qual cosa va suposar un canvi radical de les tendències imposades pels jugadors italians. Philidor també va ser pioner en d’altres disciplines, com la introducció dels escacs a la cega, modalitat amb la que Philidor va meravellar al llarg i ample d’Europa, éssent reclamat en diferents ciutats perquè mostrés el seu talent al fervorós públic que acudia a les seves exhibicions.\nPhilidor es va guanyar el dret a ser considerat el millor escaquista del món en vèncer tots els rivals de la seva època. El 1747 va saltar a la fama en vèncer tots els seus oponents en el Slaughter’s Coffee House de Londres, inclòs el famós jugador sirií Phillip Stamma, que va derrotar en un enfrontament per 8’5-1’5. El 1750 va aconseguir vèncer el jugador més fort de l’època: Sire de Legal i després d’aquesta fita ningú no es va atrevir a posar en dubte la supremacia de Philidor.\nEl regnat del francès va durar 50 anys (1745-1795), amb una superioritat tan aclaparadora que en moltes ocasions donava una peíça d’avantatge als seus adversaris.\nPerò el domini dels jugadors francesos va continuar després de Philidor. Escaquistes com Lebreton Deschapelles, Louis Charles de Labourdonnais i Pierre Saint-Amant el van perllongar fins al primer teríç del Segle XIX.\nTots ells van ser considerats campions del Món (de forma no oficial). Deschapelles va ser un deixeble de Philidor i Labourdonnais ho va ser del propi Deschapelles, per la qual cosa els jugadors francesos anaven passant-se el testimoni uns als altres, per a orgull dels seus compatriotes.\nEn aquesta època existia un punt de reunió per als aficionats als escacs, verdader epicentre del joc a nivell mundial: el Cafè de la Régence (París).\nEl Cafè de la Régence\nEl local estava regentat per Procope, d’origen sicilií , i allí es reunien tot tipus de persones per gaudir del seu passatemps favorit. Era fí cil veure pel cafè personatges de la talla de Jean-Jacques Rousseau, Robespierre, Napoleó Bonaparte, Voltaire o Benjamin Franklin.\nLa fama d’aquest cafè va perdurar durant molts anys i fins i tot Alexander Alekhine, en els anys 30, acudia allí a jugar amb els aficionats.\nA partir del primer teríç del Segle XIX van ser els escaquistes alemanys i anglesos els que van aconseguir el domini dels escacs europeus, recuperant part dels dictats de l’escola italiana. Durant aquesta època es van traduir i van publicar els llibres de Greco i Salvio a Alemanya i Anglaterra, el que va portar aparellat que es tornessin a utilitzar les obertures de Cavall de Rei. Va ser en aquesta època quan va néixer una de les obertures més famoses de la història: el Gambit Evans (1824), que deu la seva fama a l’arriscat del seu plantejament i a les desenes de precioses partides que s’han disputat seguint les seves jugades.\nEl 1803 es va fundar el primer club d’escacs amb local propi, en la ciutat de Berlín. Aquest club va ser visitat per jugadors i teòrics de Londres, Budapest i Sant Petersburg, i d’entre els seus nombrosos jugadors va sorgir una figura molt important per als escacs alemanys: Rudolf von Bilguier (1815-1840), que va escriure el primer llibre d’escacs en alemany i va ser el fundador de la primera revista d’escacs a l’esmentat país: «Deutshe Schachzeitung«.\nEn aquesta època existia un gran nombre de jugadors d’alt nivell, la qual cosa es va traduir en partides menys desiguals i de major qualitat. Calia encarrilar tot aquest cabdal de coneixements adquirits i per això es van escriure els primers tractats d’escacs, com «Handbuch» de Von Bilguer i Von der Lassa, la primera edició de la qual va veure la llum el 1843 i que pot ser considerada com una verdadera enciclopèdia d’escacs.\nLes partides que es juguen durant aquest període de temps comencen a assemblar-se a les que ens trobarem, unes dècades després, en l’època romí ntica. Molts jugadors s’inclinen per un tipus de joc més arriscat i l’estil tí ctic comeníça a obrir-se pas entre l’embolic posicional.\nEscoles Antiga i Moderna\nI per fi va arribar la que va ser batejada com a Escola Antiga (o època romí ntica), orgull de tot aficionat als escacs i verdadera edat d’or, en la qual es van produir les majors obres d’art dins d’un tauler. Els seus exponents més destacats van ser Adolf Anderssen i Paul Morphy, autèntics genis que tenien una autèntica legió d’admiradors i el joc dels quals va ser imitat per molts dels seus rivals.\nEra el comeníçament d’una nova era, on s’utilitzaven obertures obertes, en les quals el joc es desenvolupava amb major rapidesa i es generaven posicions on es podien llaníçar atacs contra l’enroc rival. L’habitual eren partides plenes de combinacions i cops d’efecte. Hi havia molts jugadors que preferien jugar una partida bella, mereixedora d’un premi de bellesa, abans que lluitar per la victòria final en un torneig. El comeníçament d’aquesta edat daurada pot datar-se en l’enfrontament entre Labourdonnais i l’irlandès McDonnell, matx que ens va deixar multitud de partides d’atac i una nova forma d’entendre els escacs.\nFinalment, a comeníçaments del Segle XX, va aparèixer l’Escola Moderna, el capdavanter de la qual va ser el campió del món, Wilhelm Steinitz.\nAquesta nova tendència va suposar un canvi radical en el que s’havia vist fins a aquell moment i va suposar un dur cop als fonaments dels escacs romí ntics. El joc va derivar en obertures tancades i els sacrificis van ser desterrats del tauler en favor del joc posicional imposat per Steinitz. Això va suposar el final de l’època Romí ntica i de la recerca de la bellesa en un tauler.